AIŠKINAMASIS RAŠTAS

Dėl savivaldybės turto nurašymo ir likvidavimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pripažintą netinkamu (negalimu) naudoti Savivaldybei nuosavybės teise priklausantį turtą nurašyti ir likviduoti teisės aktų nustatyta tvarka.

Uždaviniai – kurti saugią ir patogią gyvenamąją aplinką.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Pastatai, inžineriniai statiniai ir lietaus nuotekų tinklai bus išregistruoti iš VĮ Registrų centro duomenų bazės, nurašyti iš buhalterinės apskaitos.

1. Lėšų poreikis ir jų šaltiniai:

 Lėšų poreikis bus įvertintas atlikus griovimo ir tvarkymo darbus. Lėšų šaltinis – savivaldybės biudžeto lėšos.

1. Kiti sprendimui priimti reikalingi pagrindimai, skaičiavimai ar paaiškinimai:

 Nurašomas turtas Molėtų r. sav. teritorijoje. Molėtų rajono savivaldybės turto pripažinimo nereikalingu arba netinkamu (negalimu) naudoti komisijos nereikalingo arba netinkamo (negalimo) naudoti nekilnojamojo turto ar kitų nekilnojamųjų daiktų apžiūros pažymomis: 2023 m. spalio 25 d. Nr. T21-16 ir 2023 m. lapkričio 20 d. Nr. T21-19 turtas pripažintas netinkamu (negalimu) naudoti savivaldybės veiklai ir pateiktas siūlymas direktoriui dėl turto nurašymo. Molėtų rajono savivaldybės administracijos direktoriaus įsakymais: 2023 m. spalio 26 d. Nr. B6-702 „Dėl Molėtų rajono savivaldybės turto pripažinimo netinkamu (negalimu) naudoti“ ir 2023 m. lapkričio 21 d. Nr. B6-737 „Dėl Molėtų rajono savivaldybės turto pripažinimo netinkamu (negalimu) naudoti“ turtas pripažintas netinkamu savivaldybės veiklai.

 Molėtų rajono savivaldybės savarankiškosios funkcijos yra kraštovaizdžio tvarkymas ir apsauga; aplinkos kokybės gerinimas ir apsauga; švaros ir tvarkos viešose vietose užtikrinimas. Šiuo sprendimu siūloma nurašyti ūkinius pastatus Molėtų r. sav., Suginčių sen., Sidabrinių k., Eglyno g. 7 ir Molėtų r. sav., Molėtų m., S. Dariaus ir S. Girėno g. 11, nes pastatai fiziškai susidėvėję, nesaugu gyventojams ir darko aplinką. Molėtų r. sav., Inturkės sen., Inturkės k. Bažnyčios g., esantys statiniai – pėsčiųjų takas, pėsčiųjų (dviračių) takai ir lietaus nuotekų tinklai nurašomi, nes įgyvendinant valstybinės reikšmės krašto kelio Nr. 173 Molėtai–Pabradė ruožo rekonstravimą, nepataisomai sugadinti. Atstatyti ekonomiškai nenaudinga. Todėl teikiamas Molėtų rajono savivaldybės tarybai projektas dėl nurodyto turto nurašymo ir likvidavimo.